Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: szóló 1999. évi LXV. törvény megalkotásával.
Paragraph Index: 1207

1. Önbevalláson alapuló választási rendszer esetén a jelöltnek nyilatkoznia kellene az adott kisebbséghez tartozásáról. Ezt követõen nem indulhatna más kisebbség jelöltjeként sem a helyi önkormányzati, sem a kisebbségi önkormányzati választáson. A passzív választójog gyakorlásakor nem volna lehetõség a többes identitás kifejezésére. (Az aktív választójog esetében már ma is így van, hiszen csak egy kisebbség jelöltjére lehet érvényesen szavazni. A választópolgár – függetlenül attól, hogy esetleg több kisebbséghez is kötõdik – egy közösség önkormányzatának létrejöttét segítheti elõ.) Az állam akkor nyúlhat az alapjog korlátozásának eszközéhez, ha másik alapvetõ jog védelme vagy érvényesülése más módon nem biztosítható. További feltétel, hogy az elérni kívánt cél fontossága és az ennek érdekében okozott alapjogsérelem súlya megfelelõ arányban legyenek egymással, és az alapjog tartalma „lényegesen ne csökkenjen”. Az identitás megvallására való kötelezés megfelelne ennek a két követelménynek, hiszen a törvény így biztosítaná az önkormányzáshoz való alkotmányos jog érvényesülését és a visszaélésszerû joggyakorlás megakadályozását, vagyis a jogkorlátozás szükséges és arányos mértékû lenne. A választási eredmények ismeretében azonban kijelenthetõ: az önbevallás nem tud védelmet nyújtani azokkal szemben, akik kifejezetten a kisebbségi közösség hatékony érdek- és jogvédelmének megakadályozása érdekében kívánnak bejutni az önkormányzatokba.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes